# נר יהודה

## פרוש משניות לע"נ הק' יהודה אבנר הי"ד

## בן ר' צבי ואביגיל שיח'

### במברגר

נהרג עקדה"ש בליל ש"ק פר' שמות כ"ג טבת תשס"ג

#### על מסכת גיטין



##### לקט וערך דוד בן אא"מ ר' יצחק הלוי במברגר

קרני שומרון טל' 7929168 – 09

[dav\_bam@yahoo.com](mailto:dav_bam@yahoo.com)

מבוא

יתברך הבורא וישתבח היוצר שהאיר עיני בתורתו ועזרני וסיעני להשלים את קובץ

'נר יהודה' על מסכת גיטין

קבצתי בחוברת זו מה שעלה בידי ממשניות מסכת גיטין, בהן נחלקו שני מפרשי המשנה ר' עובדיה מברטנורא (רע"ב) ור' ישראל ליפשיץ (תפא"י) בפרושיהם על המשנה. מחלוקות אלו נובעות מהסתמכות על הגמרא וראשונים. ניסיתי למצוא את המקורות עליהם מבסס כל אחד את פרושו.

ר' עובדיה עלה מאיטליה בשנת ה' רמ"ח, וכנראה, שכאן סיים את פירושו הגדול למשנה. כמו כן כתב אגרות, בהם מתאר את נסיעתו לארץ הקודש מקומות שונים והחיים בארץ הקודש. רע"ב נקבר במערה בשיפולי הר, שאצל מעיין השלוח בירושלם.

ר' ישראל ליפשיץ, היה אב"ד בכמה קהילות חשובות. פירושו יצא לאור לראשונה ע"י הרב המחבר בדאנציג, בשנת ה' תר"ג, ושנית עם הרחבות הוספות וסכומים, ע"י בן המחבר, ר' ברוך יצחק ליפשיץ בהמבורג בשנת תרכ"ז.מאז הודפסו עוד מהדורות רבות של פרוש זה..

קובץ משניות זה יקרא בשם 'נר יהודה' לזכרון נשמת נכדי בכורי יהודה אבנר הי"ד "ילד שעשועים נכרים בו, פרחי החכמה והיראה, עליו יהמו מעי .כי אחרי נתנו ה' לנו ביום ראשון ז' מרחשון תשמ"ג, לקחו מאתנו בליל ש"ק פרשת שמות, כ"ג טבת תשס"ג, תנצב"ה א"ס."

יהודה אבנר הי"ד למד בישיבת בית ועד לתורה בעתניאל שב"עמק חברון".

בליל ש"ק לס' "ותרא אותו כי טוב הוא ותצפנהו" "זמן קדוש,ויקדש ויקרא, ולא הניחוהו בחיים לגמרה." פרצו שני מרצחים ישמעאלים ימ"ש לישיבה ורצחו אותו ועוד שלושה בחורים יקרים הי"ד.

לזכרו ולעלוי נשמתו חיברתי את החוברת הזו.

אסיים בתפילת ר' נחוניא בן הקנה " יהי רצון שלא יארע דבר תקלה על ידי, ולא אכשל בדבר הלכה, וישמחו בי חברי ... ואשמח בהם".

"שגיאות מי יבין מנסתרות נקני" הלכות הן כהררים התלויים בשערה, ומכיר אני את עצמי שבודאי לא עמדתי על כל פרטיהם ודקדוקיהם של כל המשניות האלו, לכן אבקש מכל מי שימצא דבר מה שיאירני ויעיר לי, על מנת לתקן את המעוות.

"ברכות אביך גברו" תודה וברכה לבני הרב בנימין שיח' שעבר על החוברת, העיר הערות חשובות והוסיף וציין מקורות בכל אשר יפנה יצליח.

ויהיו נא לרצון תורתנו ותפילתנו בעבור נשמת

הק' יהודה אבנר הי"ד

בן ר' צבי הלוי ואביגיל במברגר שיח'.

המובאות ברובן, הועתקו מ"תקליטור תורני" ומתקליטור "הספריה היהודית הממוחשבת".

נדפס בסיוע המועצה הדתית קרני שומרון

טבת תשע"ז

מ ס כ ת ג י ט י ן

משנה גיטין פרק ג' משנה א'.

כָּל גֵּט שֶׁנִּכְתַּב שֶׁלֹּא לְשׁוּם אִשָּׁה, פָּסוּל. כֵּיצַד, הָיָה עוֹבֵר בַשּׁוּק וְשָׁמַע קוֹל סוֹפְרִים מַקְרִין, אִישׁ פְּלוֹנִי מְגָרֵשׁ אֶת פְּלוֹנִית מִמָּקוֹם פְּלוֹנִי, וְאָמַר, זֶה שְׁמִי וְזֶה שֵׁם אִשְׁתִּי, פָּסוּל לְגָרֵשׁ בּוֹ. יָתֵר מִכֵּן, כָּתַב לְגָרֵשׁ (בּוֹ) אֶת אִשְׁתּוֹ וְנִמְלַךְ, מְצָאוֹ בֶּן עִירוֹ וְאָמַר לוֹ שְׁמִי כְּשִׁמְךָ וְשֵׁם אִשְׁתִּי כְּשֵׁם אִשְׁתְּךָ, פָּסוּל לְגָרֵשׁ בּוֹ. יָתֵר מִכֵּן, הָיוּ לוֹ שְׁתֵּי נָשִׁים וּשְׁמוֹתֵיהֶן שָׁוִין, כָּתַב לְגָרֵשׁ בּוֹ אֶת הַגְּדוֹלָה, לֹא יְגָרֵשׁ בּוֹ אֶת הַקְּטַנָּה. יָתֵר מִכֵּן, אָמַר לַלַּבְלָר כְּתוֹב לְאֵיזוֹ שֶׁאֶרְצֶה אֲגָרֵשׁ, פָּסוּל לְגָרֵשׁ בּוֹ:

רע"ב: יתר מכן אמר ללבלר וכו' - הא קמ"ל דלא אמרינן הוברר הדבר למפרע דבשעת כתיבה נמי דעתיה אהא ואיכא גירושין דידיה ודידה:

תפא"י: (ה) אמר ללבלר וכו' פסול לגרש בו - דבדאורייתא אין ברירה, לומר הוברר לבסוף שלשמה נכתב, ואפילו למ"ד יש ברירה בדאוריי', הכא שאני דכתיב וכתב לה, צריך שיהיה מבורר בשעת כתיבה:

גמרא גיטין דף כ"ד ע"ב:

דבי ר' ישמעאל ... אבל יש לו שתי נשים דאיהו קא כתיב לה אימא כשר כתב רחמנא לה לשמה וסיפא למה לי הא קא משמע לן דאין ברירה.

רמב"ם פהמ"ש:

... והשלישי נכתב לשם גירושין של זה אבל לא לגרש זאת האשה ואמרה תורה וכתב לה לשמה, והגט הרביעי לא נעשתה כוונה אחת מהם, ועם כל זה כולם פסולים ואין באלו הגיטין כולם אחד פוסל מן הכהונה חוץ מהאחרון, והוא מה שאמר כתוב ואיזה שארצה מהן אגרש, לפיכך אם נתן זה הגט לאחת מהן נפסלה מן הכהונה אע"פ שהגט פסול:

תוספות גיטין דף כ"ד ע"ב:

לאיזו שארצה אגרש בו פסול - בגמרא מפרש משום דאין ברירה ואומר ר"י דאפי' מאן דסבר בעלמא יש ברירה הכא מודה משום דוכתב לה לשמה משמע שיהא מבורר בשעת כתיבה וכן משמע בגמרא דקאמר אי איתמר בהא בהא קאמר ר' יוחנן דאין ברירה משום דבעינן לה לשמה משמע אע"ג דבעלמא יש ברירה הכא פסול משום דכתיב וכתב לה:

תוספות זבחים דף ב' ע"ב:

זבחים בסתם לשמן הן עומדין - ואינו פסול עד שיכוין שלא לשמן ...

סתם אשה לאו לגירושין עומדת - ואפי' זינתה תחת בעלה מכל מקום לאו להתגרש בגט זה עומדת וגם אם לא ירצה הבעל לא יגרשנה אלא שלא תשמשנו ומתוך הא מילתא מיתרצא מה שמקשים ... בעינן לשמה כדדרשינן (שם דף כז.) מלה' המול (ימול) ואפי' הכי מכשרינן ארמאי דיש לחלק בין גט למילה כמו שמחלק כאן בין זבחים לגט הא סתמא פסול משום דסתם אשה לאו לגירושין קיימת ולכך נמי [בעובד כוכבים] פסול אע"ג דעביד סתם אבל מילה סתמא לשמה קיימא כמו זבחים הילכך עכו"ם כשר אע"ג דעביד סתם:

רמב"ם הלכות גירושין פרק ג' הלכה ד':

יתר על כן אמר לסופר כתוב ואיזו שארצה אגרש בו וכתב הסופר על דעת זו וגירש בו אחת מהן הרי זה ספק גירושין וכל גט שכתבו שלא לשמה אע"פ שהעביר עליו קולמוס לשמה אינו גט:

שו"ע אבן העזר סימן קל"א סעיף ד':

יתר ע"כ אמר לסופר כתוב ואיזה שארצה אגרש בו וכתב הסופר על דעת זה וגירש הוא אחת מהן ה"ז ספק גירושין וה"ה אם אמר לו כתוב לאיזו שתצא בפתח תחלה אגרשנה בו:

*סכום: רע"ב: גט זה פסול משום שאין ברירה בדאוריתא. = קמ"ל בגמרא.(ר' ישמעאל)*

תפא"י: אפילו לדעה שיש ברירה כאן החיסרון שצריך לשמה של האשה. = תוספות ורמב"ם.

מסכת גיטין פרק ג' משנה ג'.

הַמֵּבִיא גֵט וְאָבַד הֵימֶנּוּ, מְצָאוֹ לְאַלְתַר כָּשֵׁר. וְאִם לָאו פָּסוּל. מְצָאוֹ בַחֲפִיסָה אוֹ בִדְלֻסְקְמָא, אִם מַכִּירוֹ, כָּשֵׁר. הַמֵּבִיא גֵט וְהִנִּיחוֹ זָקֵן אוֹ חוֹלֶה, נוֹתְנוֹ לָהּ בְּחֶזְקַת שֶׁהוּא קַיָּם. בַּת יִשְׂרָאֵל הַנְּשׂוּאָה לַכֹּהֵן וְהָלַךְ בַּעְלָהּ לִמְדִינַת הַיָּם, אוֹכֶלֶת בַּתְּרוּמָה בְּחֶזְקַת שֶׁהוּא קַיָּם. הַשּׁוֹלֵחַ חַטָּאתוֹ מִמְּדִינַת הַיָּם, מַקְרִיבִין אוֹתָהּ בְּחֶזְקַת שֶׁהוּא קַיָּם:

רע"ב: נותנו לה בחזקת שהוא קיים - ולא חיישינן שמא מת ובטל שליחותו, דאמרינן העמד דבר על חזקתו. אבל אם נודע שמת קודם שהגיע גט לידה, הגט בטל, דאין גט לאחר מיתה:

תפא"י: (יט) זקן - י"א דוקא פחות מבן פ' או יותר מק' [וי"א דביותר מצ' סגי], אבל ביני ביני מפ' לצ' אין לו חזקת חי:

(כ) או חולה וי"א דוקא שלא נעשה טריפה:

תלמוד בבלי מסכת גיטין דף כ"ח ע"א:

גמרא אמר רבא לא שנו אלא זקן שלא הגיע לגבורות וחולה שרוב חולים לחיים אבל זקן שהגיע לגבורות וגוסס שרוב גוססין למיתה לא איתיביה אביי המביא גט והניחו זקן אפילו בן מאה שנה נותן לה בחזקת שהוא קיים ...

פרש"י :

נותנו לה בחזקת שהוא קיים - ולא חיישינן שמא מת ובטל שליחותו ומדאורייתא נפקא לן בהכל שוחטין (חולין דף י) העמד דבר על חזקתו:

גמ':

לגבורות - שמונים שנה לישנא דקרא (תהלים צ):

וחולה - או חולה דמתני' דוקא חולה ולא גוסס:

כיון דאיפליג - משאר דרך כל הארץ שהאריך ימים עד מאה שנה:

איפליג - ואינו כשאר האדם להיות קרוב למות אבל בן שמונים ואחת או יותר עד תשעים קרוב למות הוא:

רמב"ם - הלכות גירושין פרק ו' הלכה כ"ח:

וכן המביא גט והניח הבעל חולה או שהיה זקן נותנו לה בחזקת שהוא קיים אבל אם הניחו גוסס רוב גוססין למיתה ואע"פ שנתנו לה הרי זה ספק גירושין שאין גט לאחר מיתה.

תוספות קידושין דף ע"ח ע"ב:

לא צריכה בנכסים שנפלו לה כשהוא גוסס - -... ומ"מ קשה דאמרי' בפ' מי שאחזו (גיטין דף ע:) שחט בו שנים או רוב שנים ורמז ואמר כתבו ותנו גט לאשתי יכתבו ויתנו ואין לך גוסס גדול מזה שבודאי ימות ובפרק כל הגט (שם דף כח.) נמי אמרינן המביא גט ממדינת הים והניחו זקן או חולה נותנו בחזקת שהוא קיים ודייק בגמרא אמר רבא לא שנו אלא שהניחו בחזקת שהוא חולה אבל הניחו בחזקת שהוא גוסס לא יתנו דחיישינן שמא מת משמע הא אי ידעינן בודאי שעדיין הוא גוסס נותנו בחזקת שהוא קיים והוי גט אלמא דגוסס כל דבריו קיימין לכן נ"ל דודאי גוסס דבריו קיימין והכא גבי מתנה היינו טעמא דמתנתו אינה כלום משום דמסתמא גוסס אינו יכול לדבר אבל אם היה מדבר פשיטא דדבריו קיימין והא דנקט גוסס ולא נקט חולה שנשתתק משום דמסתמא יתרפא ואז יהא בידו להקנות אבל גוסס אין רגילות שיתרפא וחולה נמי שנשתתק והרכין בראשו דבריו קיימין:

שו"ע אבן העזר סימן קמ"א סעיף ס"ח:

שליח שהביא גט אין חוששין שמא בטלו הבעל או שמא מסר מודע' ונותנו לאשה בחזקת שהוא חי אפילו הניחו זקן או חולה (וי"א דוקא חולה בידי שמים אבל הוכה ונעשה טריפה דינו כגוסס) (הגהות אלפסי) אבל אם הניחו גוסס לא יתננו לה שרוב גוססים למיתה ואם נתנו לה הרי זו ספק מגורשת ויש מי שאומר דהא דאמרינן בזקן דוקא בפחות מבן פ' (או יותר ממאה אבל מבן שמונים) (טור בשם הרמ"ה) עד בן מאה דינו כגוסס:

*סכום: רע"ב: זקן או חולה בחזקת שהוא קיים. = רמב"ם*

*תפא"י: זקן בין שמונים לתשעים אינו בחזקת שהוא קיים. =רבא (בגמרא) י"א בשו"ע*

*הערה: חולה ולא גוסס = רש"י, תוספות ושו"ע.*

משנה מסכת גיטין פרק ה' משנה ז'.

חֵרֵשׁ רוֹמֵז וְנִרְמָז. בֶּן בְּתֵירָא אוֹמֵר, קוֹפֵץ וְנִקְפָּץ, בַּמִּטַּלְטְלִין. הַפָּעוֹטוֹת, מִקְחָן מֶקַח וּמִמְכָּרָן מִמְכָּר בַּמִּטַּלְטְלִין:

רע"ב: הפעוטות - הקטנים כבן ז' כבן ח' אם הוא חריף ויודע בטיב משא ומתן. או כבן ט' ובן י' אם אינו חריף כל כך:

תפא"י: (נב) הפעוטות - קטן יותר מבן ו' שבדקוהו שיודע בטיב מו"מ [ח"מ רל"ה]:

רמב"ם פהמ"ש: -

והפעוטות, הנערים קטנים מבן שש ובן שבע, אם היה להם חריפות או מבן שמנה ובן תשעה ובן עשרה לפי שיעור חריפתם, וזה העיון תלוי בדיין. ואין הלכה כבן בתירא:

רמב"ם הלכות מכירה פרק כ"ט הלכה ו'- ח':

(ו) קטן עד שש שנים אין הקנייתו לאחרים כלום ומשש שנים עד שיגדיל אם יודע בטיב משא ומתן מקחו מקח וממכרו ממכר ומתנתו קיימת בין בדבר מרובה בין בדבר מועט בין במתנת בריא בין במתנת שכיב מרע ודבר זה מדברי חכמים כמו שביארנו כדי שלא יבטל ולא ימצא מי שימכור לו ולא יקח ממנו והכל במטלטלין אבל בקרקע אינו מוכר ולא נותן עד שיגדיל:

(ח) בודקין את הקטן אם יודע בטיב משא ומתן או אינו יודע לפי שיש קטן חכם ונבון שהוא יודע והוא בן שבע ויש אחר שאפילו בן שלש עשרה אינו יודע בטיב משא ומתן קטן ...

טור חושן משפט סימן רל"ה:

קטן דבר תורה אין מקחו מקח ואין ממכרו ממכר אבל חכמים תקנו שמבן ו' שנים ואילך ויודע בטיב משא ומתן שממכרו ממכר במטלטלין אבל לא במקרקעי ודינו כדינו של גדול אם טעה עד שתות הוי מחילה ושתות קנה ומחזיר אונאה ויתר על שתות בטל המקח והרמב"ם כתב קטן עד י"ב שנה אין הקנאותיו כלום מי"ב ואילך ממכרו ממכר אם יודע בטיב משא ומתן וא"א הרא"ש ז"ל כתב כסברא הראשונה וכן הרמ"ה ז"ל אלא שחילק עד עשרה סתמיה בחזקת שאינו חריף וצריך בדיקה ומכאן ואילך סתמיה בחזקת חריף עד שיתברר שאינו מחריף וא"א הרא"ש ז"ל היה אומר שמבן י' ואילך כל שאינו שוטה ממכרו ממכר בד"א שאין לו אפוטרופא אבל יש לו אפוטרופא אין ממכרו ממכר וטעמא דתקנו חכמים שיהא ממכרו ממכר משום כדי חייו וע"כ כתב רב האיי שלא ימכור אלא כדי חייו ולפי דעתינו אנו רואין שאם יש שם ממון הרבה שינתן לו ממנו קצת בסחורה כדי שיתלמד במקח וממכר אע"פ שא"צ לכדי חייו ולפי מראית עיני הדיינין ע"כ והרמב"ם כתב כיון דתקון רבנן שיהא ממכרו ממכר לא פלוג בין מוכר לכדי חייו ובין מוכר יותר מכדי חייו ולזה הסכים א"א הרא"ש ז"ל:

שו"ע חושן משפט סימן רל"ה סעיף א':

קטן עד שש שנים אין הקנייתו לאחרים כלום, ומשש שנים עד שיגדיל, אם יודע בטיב משא ומתן דהיינו: שבדקוהו ומצאוהו שיודע ולאחר עשרה כל שאינו שוטה (טור) , מקחו מקח וממכרו ממכר ומתנתו קיימת, בין בדבר מרובה בין בדבר מועט ...

*סכום: רע"ב: קטן כבן שבע או שמונה (ויודע בטיב משא ומתן) מקחו מקח. = (לפי הדוגמא ברמב"ם בהלכה ח')*

*תפא"י: קטן מגיל שש (ויודע בטיב משא ומתן) מקחו מקח. = רש"י, רמב"ם (פרה"מ והלכה ו'), רא"ש, טור ושו"ע.*

משנה מסכת גיטין פרק ז' משנה ו.

הֲרֵי זֶה גִטֵּךְ עַל מְנָת שֶׁתְּשַׁמְּשִׁי אֶת אַבָּא, עַל מְנָת שֶׁתָּנִיקִי אֶת בְּנִי, כַּמָּה הִיא מְנִיקַתּוּ, שְׁתֵּי שָׁנִים. רַבִּי יְהוּדָה אוֹמֵר, שְׁמוֹנָה עָשָׂר חֹדֶשׁ. מֵת הַבֵּן אוֹ שֶׁמֵּת הָאָב, הֲרֵי זֶה גֵּט. הֲרֵי זֶה גִטֵּךְ עַל מְנָת שֶׁתְּשַׁמְּשִׁי אֶת אַבָּא שְׁתֵּי שָׁנִים, עַל מְנָת שֶׁתָּנִיקִי אֶת בְּנִי שְׁתֵּי שָׁנִים, מֵת הַבֵּן אוֹ שֶׁמֵּת הָאָב אוֹ שֶׁאָמַר הָאָב אִי אֶפְשִׁי שֶׁתְּשַׁמְּשֵׁנִי, שֶׁלֹּא בְהַקְפָּדָה, אֵינוֹ גֵט. רַבָּן שִׁמְעוֹן בֶּן גַּמְלִיאֵל אוֹמֵר, כָּזֶה גֵּט. כְּלָל אָמַר רַבָּן שִׁמְעוֹן בֶּן גַּמְלִיאֵל, כָל עַכָּבָה שֶׁאֵינָהּ הֵימֶנָּה, הֲרֵי זֶה גֵּט:

רע"ב: על מנת שתשמשי את אבא, על מנת שתניקי את בני - בגמרא מוכח דכל סתם שלא קבע זמן כמה תשמש את אביו או כמה תניק את בנו, כמפרש יום אחד דמי, ונתקיים התנאי אם תשמש את אביו או תניק את בנו יום אחד בלבד:

כמה היא מניקתו - כלומר כמה הוא זמן היניקה, שאם הניקתו יום אחד בזה הזמן, נתקיים התנאי:

הרי זה גט - דלאו לצעורה איכוין בתנאו, אלא להרווחה דידיה, והא לא אצטריך. ואם היה יודע שימות אביו או בנו לא היה מתנה:

תפא"י: (כה) כמה היא מניקתו שתי - שנים ה"ק זה זמן הנקה, שבתוך זמן זה צריכה לקיים תנאו, אבל בשימוש אבא, כל עת שתרצה תשמשתו, אבל שיעור הנקה ושימוש לא פירש מתניתין, י"א דסגי ביום א', וי"א בשעה א' סגי, אבל י"א דשיעור הנקה כל כ"ד חודש, ושיעור שימוש לא איצטריך מתני' לפרש, מדהוא כל ימי חייו:

(כז) הרי זה גט דלאו לצעורה התכוון, רק להרווחתו, והא לא צריך, ולדידן ספיקא הוא ואזלינן לחומרא [שם] :

רמב"ם פהמ"ש:

הרי זה גיטיך על מנת שתשמשי את אבא כו' - אמרו כמה היא מניקתו שתי שנים, אינו ר"ל שהוא מחייב אותה בזה התנאי שתניקהו ב' שנים, לפי שהוא ע"מ שתניקהו סתם אמר לה, והעיקר אצלנו כל סתם כמפרש יום אחד דמי, לפיכך אינה חייבת שתניקהו אלא יום אחד בלבד, וכמו כן לא תשמש אביו אלא יום אחד, אמנם זה היום שתניקהו יהיה בזמן היניקה וכאילו שאל כמה זמן היניקה שתניק בו זה היום שהיא מתחייבת,...

פרש"י גיטין דף ע"ה ע"ב:

כמה היא מניקתו ב' שנים - שיהא לולד שתי שנים שכך הוא זמן הנקתו ולענין לשמש את אביו כל ימי חייו:

טור אבן העזר סימן קמ"ג:

התנה עמה שתעשה דברים ולא פירש כמה כגון ע"מ שתעשה לי מלאכה או שתשמשי את אבא או תניקי את בני כתב הרמב"ם דהוי כמפרש יום אחד ואם עשתה עמו מלאכה יום אחד או ששמשה את אביו יום אחד או הניקה את בנו יום אחד בתוך הזמן שהתינוק יונק שהוא כ"ד חדש דהוי גט וכן הוא דעת ר"י אבל לדעת א"א הרא"ש ז"ל צריכה לשמש את אביו כל ימי חייו ולהניק את בנו עד שישלמו כ"ד חדשים ללידתו וכ"כ הרמ"ה

שו"ע אבן העזר סימן קמ"ג סעיף ח':

התנה עליה שתעשה דבר זה סתם ה"ז כמפרש יום א' הואיל ולא פירש כמה זמן תעשה כיצד אמר לה ה"ז גיטך ע"מ שתעשי עמי מלאכה על מנת שתשמשי את אבא ע"מ שתינקי את בני אם עשתה עמו מלאכה או אם שמשה את אביו יום אחד או שהניקה בנו יום אחד בתוך הזמן שהבן יונק בו והוא בתוך כ"ד חודש הרי זה גט:

הגה וי"א דצריכה לשמש האב כל ימי חייו וצריכה להניק התינוק עד סוף כ"ד חודש (טור בשם הרא"ש) ואם מתו לאחר שהתחילה לקיים התנאי רק יום אחד הוי גט (טור) מת הבן או מת אביו קודם שתניק או שתשמש אינו גט אמר לה על מנת שתניקי את בני או שתשמשי את אבי שתי שנים הרי זו משלמת הזמן שפירש מת הבן או האב בתוך הזמן שפירש או שאמר האב אין רצוני שתשמשני אינו גט שהרי לא נתקיים התנאי וכן כל כיוצא בזה וי"א דכל שאין העיכוב ממנה הוי גט (טור בשם הר"י) ונ"ל דאזלינן בכל זה לחומרא:

*סכום: רע"ב צריכה להניק יום אחד (בתוך זמן ההנקה) = רמב"ם ושו"ע.*

*תפא"י:י"א שצריכה להניק כל זמן ההנקה ולשמש את אביו כל ימי חייו. = רש"י,רא"ש (ע"פ הטו"ר) ורמ"א.*

משנה מסכת גיטין פרק ח' משנה ה'.

כָּתַב לְשׁוּם מַלְכוּת שאינה הוגנת, לְשׁוּם מַלְכוּת מָדַי, לְשׁוּם מַלְכוּת יָוָן, לְבִנְיַן הַבַּיִת, לְחֻרְבַּן הַבַּיִת, הָיָה בַמִּזְרָח וְכָתַב בַּמַּעֲרָב, בַּמַּעֲרָב וְכָתַב בַּמִּזְרָח, תֵּצֵא מִזֶּה וּמִזֶּה, וּצְרִיכָה גֵט מִזֶּה וּמִזֶּה, וְאֵין לָהּ לֹא כְתֻבָּה וְלֹא פֵרוֹת וְלֹא מְזוֹנוֹת וְלֹא בְלָאוֹת, לֹא עַל זֶה וְלֹא עַל זֶה. אִם נָטְלָה מִזֶּה וּמִזֶּה, תַּחֲזִיר. וְהַוָלָד מַמְזֵר מִזֶּה וּמִזֶּה, וְלֹא זֶה וָזֶה מִטַּמְּאִין לָהּ, וְלֹא זֶה וָזֶה זַכָּאִין לֹא בִמְצִיאָתָהּ וְלֹא בְמַעֲשֵׂה יָדֶיהָ וְלֹא בַהֲפָרַת נְדָרֶיהָ. הָיְתָה בַת יִשְׂרָאֵל, נִפְסֶלֶת מִן הַכְּהֻנָּה. בַּת לֵוִי, מִן הַמַּעֲשֵׂר. בַּת כֹּהֵן, מִן הַתְּרוּמָה. וְאֵין יוֹרְשָׁיו שֶׁל זֶה וְיוֹרְשָׁיו שֶׁל זֶה יוֹרְשִׁין כְּתֻבָּתָהּ. וְאִם מֵתוּ, אָחִיו שֶׁל זֶה וְאָחִיו שֶׁל זֶה חוֹלְצִין וְלֹא מְיַבְּמִין. שִׁנָּה שְׁמוֹ וּשְׁמָהּ, שֵׁם עִירוֹ וְשֵׁם עִירָהּ, תֵּצֵא מִזֶּה וּמִזֶּה, וְכָל הַדְּרָכִים הָאֵלּוּ בָּהּ:

רע"ב:

והולד ממזר מזה ומזה - מתניתין ר"מ היא דאמר כל המשנה ממטבע שטבעו חכמים בגטין הולד ממזר. ואינה הלכה:

תפא"י: (מ) והולד ממזר מזה ומזה - מבעל ראשון ממזר דאורייתא, ומבעל ב' דרבנן, וי"א איפכא:

רמב"ם פהמ"ש:

ומה שאמר הולד ממזר, - היא דעת ר' מאיר שאומר כל המשנה ממטבע שטבעו חכמים בגיטין הולד ממזר, ואין הלכה אלא אם שינה שמו או שמה ושם עירו ושם עירה בלבד הוא שיהיה ולד ממזר, ודע שמי שגירש את אשתו בגט ישן הרי היא תינשא בו לכתחילה:

.

רמב"ם פהמ"ש מסכת יבמות פרק י משנה א

ואמרו הולד ממזר מזה ומזה, ר"ל אם כשבא עליה הראשון שנית, והיא תחת השני קודם שתקבל ממנו גט, הולד ממזר, והוא ממזר מדרבנן, והולד משני, ממזר מדאורייתא,

שו"ע אבן העזר סימן ק"נ סעיף א':

כל גט שהוא בטל מן התורה אם נתגרשה בו עדיין היא אשת איש גמורה ואם נשאת בו תצא והולד ממזר וצריכה גט משני מדבריהם ומהראשון מן התורה להתירה לעלמא ואסורה לשניהם לעולם וכל י"ג דרכים שנוהגין באשה שהלך בעלה למדינת הים ונשאת ואח"כ בא בעלה שנתבארו בסימן י"ז נוהגים בה

תוסי"ט:

והולד ממזר מזה ומזה - כתב הר"ב מתני' ר"מ כו'. גמ'. דאי לאו ר"מ אפילו מדבריהם לא. ולא דמי להא דהאשה רבה דחד הוה מדבריהם:

*סכום: רע"ב: אין הלכה כר' מאיר.(ואין אחד מהם ממזר – תוסי"ט) = לרמב"ם רק אם שינה שמו או שם עירו הולד ממזר.*

*תפא"י: (אם חזרה לבעלה וילדה) שני הולדות ממזרים אחד מדאורייתא ואחד מדרבנן = פהמ"ש*

*סליקא לה מסכת גיטין בע"ה*